open-index/open-wikipedia-markdown huggingface dataset:
Ulan Moron

**Ulan Moron** («Rødeelven» på grunn av sitt rødbrune vann; kinesisk:&nbsp;, pinyin&nbsp;*Wūlánmùlún*) eller elven **Tuotuo** (kinesisk:&nbsp;, pinyin&nbsp;*Tuótuó Hé*, bet.&nbsp;«Fåreelven») er en elv i provinsen Qinghai i Folkerepublikken Kina. Skjønt elven Dangqu (eller Dam Chu) er Yangtze geografiske utspring, er Ulan Moron blitt offisielt utropt av Kina som hovedelven.

Elven begynner med smeltevann fra Geladandongs isbreer og fortsetter til hvor den flyter sammen med elven Dangqu, der de to blir til elven Tongtian.

Elven er 375&nbsp;km lang, og befinner seg innenfor byfylket Golmud. 

Qinghai-Tibet-banen fører over *Yangzejiang-kildeområdets store bro* (forenklet kinesisk: 长江源特大桥) som er 1.389,6&nbsp;meter lang. 

## Referanser


## Eksterne lenker
*
USCGC «Bertholf» (WMSL-750)

**USCGC «Bertholf» (WMSL-750)** er en Legend-klasse National Security Cutter i US Coast Guard som ble satt i tjeneste i 2008.

## Referanser
Osservatorio San Vittore

**Osservatorio San Vittore** er et astronomisk observatorium som befinner seg i Bologna, Italia, med observatoriumkode 552. Observatoriet har et 0,45 m Newton-speilteleskop.

Per januar 2010 er det oppdaget 98 asteroider ved observatoriet. 

## Referanser


## Eksterne lenker
* Beskrivelse og bilder
Allround-NM på skøyter 1971 for herrer

**Allround-NM på skøyter 1971 for herrer** ble avholdt 16. og 17. januar 1971 på Melløs stadion i Moss.Teknisk arrangør var Moss Skøyteklubb.
 
Norgesmester ble Dag Fornæss, Hamar IL.

## Sammenlagt

## Funksjonærer
* Oppmann var Roald Vatn og Arne Roer fra Rygge var viseoppmann.

## Referanser




## Kilder
* 
* 

## Eksterne lenker
*
Paul G. Comba

**Paul G. Comba** (1926–2017) var en italiensk-amerikansk informatikk-forsker og amatørastronom. Comba hadde en Ph.D. i matematikk ved California Institute of Technology i 1951, og arbeidet som programvareutvikler for IBM.

Comba bygde et astronomisk observatorium i Prescott Az, hvor han per september 2013 hadde oppdaget 644 asteroider. Fra 2003 var han et aktivt medlem av Prescott Astronomy Club.

## Referanser
DanPilot

**DanPilot** er det statlige loseri i Danmark, og er en selvstendig enhet under Erhvervs- og Vækstministeriet, hvor Søfartsstyrelsen er den tilsynsførende myndighet.

Bestemmelsene omkring los i danske farvann er regulert via lovgivning.

DanPilot ivaretar den statlige losvirksomhet i danske farvann fra enhver destinasjon i Danmark til alle havner i Østersjøen. De danske farvann er noen av verdens mest trafikkerte og samtidig passasjen til og fra Østersjøen. Hvert år trafikkeres ruten av tusenvis av store skip med farlig gods blant annet fra de store russiske oljeterminalene.

DanPilots flåte omfatter 33 losbåter, som sørger for å transportere loser fra de 22 losstasjoner til kundenes skip.

DanPilot omdannes i løpet av 2013 til en selvstendig offentlig virksomhet med eget styre.

Den nåværende organisasjon ble etablert den 1. januar 2007, og er resultatet av en sammenslåing mellom de tidligere lokale loserier i Danmark.

## Referanser


## Eksterne lenker
*
Qaidam

**Qaidam** eller **Tsaidam**  (fra mongolsk: Цайдам, *«saltmyr»* eller *«bred dal»*; ) er et svært tørt bekken som består av ørken, steppe og myrlendt mark i det vestlige Kina. Det ligger på et nivå innimot 3 000 moh. 

Qaidam er omkranset av Kunlun i sør og Altyn-tag og Nanshan i nord. Politisk ligger det i det geografisk meget store prefekturet Haixi i provinsen Qinghai.

Navnet Qaidam  benyttes også om en saltholdig myr i området (2700 moh.). Sør for det passerte den svenske forskningsreisende Sven Hedin i oktober 1896 på vei fra Tarimbekkenet gjennom det nordlige Tibet og sørlige Mongolia til Beijing.

## Naturressurser
I områdets saltsjøer finnes det koksalt og kalium-, magnesium-, bor- og litium-salter. Nordøst i området er det bly-zink-forekomster, og i vest petroleum og naturgass. Området har også asbest, boraks og gips.

## Eksterne lenker
Phantasini

* Se Systematisk inndeling

**Phantasini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til ganske store (20-30 millimeter), svært kraftige, brune trebukker. Oversiden er grovt punktert og knudrete. Antennene er kraftige og markert kortere enn kroppen. Pronotum har gjerne tre store knøler. Dekkvingene er store, ovale og høyt hvelvede, hver dekkvinge med to rader av skarpe knøler. Beina er kraftige og middels lange.

## Levevis
Disse trebukkene lever på bakken, i savanne-områder.

## Utbredelse
Gruppen er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Phantasini Hunt & Breuning, 1957
******** Slekten *[[Acanthesthes]]* Kolbe, 1894
******** Slekten *[[Phantasis]]* J. Thomson, 1860
******** Slekten *[[Trichophantasis]]* Sudre & Téocchi, 2000

## Kilder

* Liste over slektene
* Katalog med utbredelsesdata 

## Eksterne lenker
* 
* Bilde av ''Phantasis'' sp.
Altyn Tagh

**Altun Shan**, eller **Altyn Tagh**, er en fjellkjede i nordvestre Kina, hovedsakelig i den sørøstre delen av den autonome region Xinjiang Uygur på grensen mot Qinghai. Den løper i sørvestlig-nordøstlig retning og er omkring 700&nbsp;kilometer lang, med en gjennomsnittlig høyde på mellom 3&nbsp;500 og 4&nbsp;000 meter over havet. Den høyeste toppen er Aktag, 6&nbsp;716 meter over havet.

Den nordvestre slutningen danner sammen med andre fjellkjeder den søndre grensen av Tarimbekkenet og adskiller dette fra Qaidambekkenet i Qinghai.
Høyballepresse

**Høyballepresse** er en landbruksmaskin som presser baller av høy eller halm. Tidligere ble det benyttet presser som laget firkantede baller og av en størrelse som passet for manuell behandling. I dag er det rundballepresser som er mest brukt også i Norge. Pressene blir drevet av kraftuttaket på en traktor.
Sue Townsend

**Susan Lillian «Sue» Townsend** (født 2. april 1946 i Leicester, East Midlands, død 10. april 2014 samme sted) var en engelsk forfatter. Hun er mest kjent for bøkene om Adrian Mole.

Den første boken kom i 1982. Tittelen var *Adrian Moles hemmelige dagbok* (Originaltittel: *The Secret Diary of Adrian Mole Aged 13 3/4*). Det ble også laget to TV-serier basert på Adrian Mole-bøkene. I Norge ble de vist på NRK i 1986 og 1988.

## Referanser


## Eksterne lenker
* 
*
Tokelaus riksvåpen

**Tokelaus riksvåpen** viser et skrin for oppbevaring av fiskeutstyr, en *tuluma*. Skrinet har et hvitt kors. Under står et bånd med mottoet *Tokelau mo te Atua* (Tokelau for Gud). Korset og mottoet viser kristendommens sterke stilling i Tokelau. 

Tulumaer benyttes til å oppbevare fiskeutstyr, både ved fiske fra kano og på land. De lages av tre og har et lokk som holdes på plass av en snor laget av kokosnøttfibre. Kunsten å lage tulumaer kan ha kommet til Tokelau fra Hawaii. En tuluma lages av et stykke fra stammen av *[[Cordia subcordata]]*. For å sikre fiskeutstyret lages den vanntett og slik at den flyter opprett om den skulle havne i sjøen.

Tokelaus nasjonalforsamling, *[[Fono Fakamua]]*, benytter emblemet med kongekrone over.

## Referanser
Birger Hatlebakks veg (Molde)

**Birger Hatlebakks veg** er en gate i Molde kommune i Møre og Romsdal. Gaten starter ved Domusbygget og Molde storsenter, og fortsetter frem til østsiden av Glamox-bygget. Gaten har fått navn etter Birger Hatlebakk, en av byens største industrigründere, og gründer av nevnte Glamox.

Gaten går østover, og passerer et stort industriområde og havneområde og ender i Fannestrandsvegen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Bjørkevegen (Molde)

**Bjørkevegen** er en gate i Molde kommune i Møre og Romsdal. Gaten starter i Tollevegen og går østover. Gaten krysser så Rognevegen før den ender blindt. Gaten har fått navn etter tresorten bjørk, som er en av de vanligste tresortene i Norge, også i dette området av Molde.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Phacellini

* Se Systematisk inndeling

**Phacellini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, kraftige trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen.

## Utbredelse
Gruppen er utbredt i Mellom- og Sør-Amerika, fra Mexico til Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Phacellini Lacordaire, 1872
******** Slekten *[[Brachychilus]]* Blanchard, 1851
******** Slekten *[[Eurycallinus]]* Bates, 1885
******** Slekten *[[Neobrachychilus]]* Monné, 1979
******** Slekten *[[Phacellus]]* Dejean, 1835
******** Slekten *[[Piola]]* Marinoni, 1974
******** Slekten *[[Scolochilus]]* Monné, 1979
******** Slekten *[[Tuberopeplus]]* Breuning, 1947

## Referanser


## Kilder

* Liste over slektene
* Katalog med utbredelsesdata 

## Eksterne lenker
*
Finnpilot Pilotage

**Finnpilot Pilotage Oy** er et finsk statlig aksjeselskap som har monopol på lostjenester i Finlands territorialfarvann og på Saimen.

Selskapet har sitt opphav i det finske sjøfartsverket, som i 2004 skilte ut lostjenesten som Lotsningsverket Finnpilot, som i 2011 ble omgjort til aksjeselskapet Finnpilot Pilotage.

Finnpilot Pilotage har 342 ansatte (2012).

## Referanser


## Eksterne lenker
*
Bjørsetsletta (Molde)

**Bjørsetbovegen** er en gate i Molde kommune i Møre og Romsdal. Gaten starter i krysset Bjørsetalléen og går østover til en parkeringsplass og et ensomt hus. Parkeringsplassen er bygget for de som ønsker å besøke helleristningene i Storvika. Gaten har fått navn etter Bjørset gård, som mange andre gater i området.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Grotesk (skrift)

:*For flere betydninger av «[[grotesk]]», se det*

**Grotesk**, **grotesk skrift** eller **sans serif** («uten seriffer») er en typografisk samlebetegnelse på skrifttyper som mangler seriffer, det vil si mangler tverrstreker eller «føtter» på enden av hovedstrekene. Slike skrifttyper har vanligvis også jevntykke stammer og streker.

Groteske skrifter betegnes og kategoriseres litt forskjellig i ulike språk. Bokstavtyper formet med seriffer kalles antikvaskrifter.

## Historikk
Navnet ble skapt av William Thorowgood, den første som lagde en grotesk skrifttype med små bokstaver (minuskler), i 1832. Groteske skrifttyper for store bokstaver (versaler eller majuskler) kan spores tilbake til Det gamle Hellas, men fantes i moderne tid fra 1816.

## Groteske fonter
Eksempler på groteske fonter er Arial, Calibri, Helvetica, trafikkalfabetet, Tratex og Verdana. Optima er en font som har trekk både av grotesk og antikva; skrifttypen mangler seriffer, men har stammer og streker med varierende tykkelse.

Groteske skrifttyper brukes ofte i brukergrensesnitt på  datamaskiner fordi bokstavformene hevdes å stå klarere på skjermen enn antikva-skrifttyper med tynne hårstreker og seriffer. 

### Eksempler

File:Agencyfbfontsample.svg
File:AkzidenzGroteskspecAIB1.svg
File:Alternate Gothic.svg
File:Antique Olive.svg
File:ArialSpecimen.svg
File:AvenirSP.png
File:BankGothicsp.svg
File:Calibri sample image.png
File:CenturyGothicSpecimen.svg
File:Chicago typeface spec.svg
File:Eurostile Spec.png
File:FranklinGothicSP.svg
File:FrutigerSpec-1.svg
File:Futura Specimen.svg
File:GillSansEG.svg
File:GenevaSpecimen.svg
File:GothamSpec.svg
File:Handel Gothic Type Specimen.svg
File:HelveticaSpecimenCH.svg
File:ImpactSP.svg
File:Myriadsp.svg
File:Optima font sample.svg
File:SyntaxAIB.svg
File:TradeGothic.png
File:Transport font.svg
File:Tratex font sample.png
File:VerdanaSpecimen.svg
File:UniversSpec.png


## Litteratur
* Øyvin Rannem *Bokstavene i historien* Forlaget Press 2017 ISBN 978-8232800759 

## Eksterne lenker
* 
* typografi.no om grotesk
Sysla (andre betydninger)

**Sysla** kan referere til:

*Syssel, norsk forvaltningsdistrikt i middelalderen
*Sysla, redaksjonelt samarbeid mellom regionsaviser på Vestlandet
*MV «Sysla», Sysselmesteren på Svalbards båt
Richard Hansen

**Hans Richard Hansen** (født 27. mai 1865 i Larvik i Vestfold, død 1. oktober 1931 i Oslo) var en norsk fagforeningsmann og blant pionerene i norsk arbeiderbevegelse.

I Larvik begynte han tidlig å arbeide ved sagbruk og høvlerier, men dro som mange andre av byens unge til sjøs. Han reiste ut i 1889, og ble på sjøen i sju år, hvorav to år på Ishavet. I 1897 hadde han slått seg ned i Kristiania, der han deltok i stiftelsen av Kristiania Høvleriarbeiderforening, deretter Norsk Sag- og Høvleriarbeiderforbund. Han var formann i denne organisasjonen i 1901 - 1902, til den ble innlemmet i Norsk Arbeidsmandsforbund. I 1903 ble han formann i Arbeidsmandsforbundet.

I hans første formannstid vokste forbundet kraftig, fra 4000 medlemmer i 1903 til 20&nbsp;000 i 1907. Dette året ledet Hansen forbundet ved den omfattende konflikten i treforedlingsindustrien, der 6000-7000 arbeidere deltok. Han trakk seg fra formannsvervet i 1918, da Fagopposisjonen fikk flertall for sitt syn. Han fortsatte imidlertid aktiviteten i forbundet, og ble sekretær i næringsmiddelindustrigruppen. 

Da Norsk Nærings- og Nytelsesmiddelarbeiderforbund i 1923 ble skilt ut som eget forbund ble Hansen formann. Dette vervet akslet han fram til sin død i 1931.

Hansen var medlem av AFLs sekretariat i periodene 1903 til 1920 og fra 1925 til 1927. Fra 1904 til 1918 satt han i Arbeiderpartiets sentralstyre, og representerte partiet i Kristiania bystyre fra 1905 til 1907. Han var også medlem av Arbeiderkommisjonen av 1918.

## Referanser
 

## Eksterne lenker
*
Trollvasselva

**Trollvasselva** er ei elv i Tromsø kommune i Troms. Den er ei sideelv til Oldervikelva og er  lang, med et nedbørfelt på . Middelvannføringen ved munningen er .

Elva har utspring fra Daudmannsvatnet (626 moh.), som øverst i Trolldalen. Den renner først mot vest og faller bratt ned mot dalbunnen, og renner inn i sørenden av Trollvatnet (447 moh.). Fra Trollvatnet fortsetter elva mot nord, hvor landskapet blir flatere og åpner seg opp mot Skittenelvdalen i vest og Oldervikdalen i nordøst. Helt nede ved elva her ligger også Troms Turlags hytte Trollvassbu, som er den nordligste hytta i turløypenettet som strekker seg fra Tromsdalen i sør til Snarbyeidet i nord. Etter Trollvassbu snur elva mot nordøst og faller ned mot Oldervikdalen, hvor den løper sammen med Oldervikelva rundt en kilometer sør for Snarbyeidet og fylkesvei 53.

## Referanser
Oldervikelva

**Oldervikelva** kan vise til:

*Oldervikelva (Tromsø) – ei elv i Tromsø kommune i Troms
*Oldervikelva (Rødøy) – ei elv i Rødøy kommune i Nordland
Phrissomini

* Se Systematisk inndeling

**Phrissomini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til nokså store, tunge og kraftige trebukker, gjerne grå på farge med svarte flekker.
Hudskjelettet er tykt og svært hardt.

## Levevis
Disse trebukkene er tunge og ikke flygedyktige. De lever mest på bakken.

## Utbredelse
De fleste artene lever i Afrika, men det er også noen i Sørøst-Asia og noen få i det sørlige Europa.

## Systematisk inndeling
Gruppen blir ofte slått sammen med Lamiini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Phrissomini J. Thomson, 1860
******** Slekten *[[Brimidius]]* Breuning, 1936
******** Slekten *[[Brimopsis]]* Breuning, 1942
******** Slekten *[[Brimus]]* Pascoe, 1862
******** Slekten *[[Echinovelleda]]* Breuning, 1936
******** Slekten *[[Granulhepomidion]]* Breuning, 1958
******** Slekten *[[Hayashiechthistatus]]* Miyake, 1980
******** Slekten *[[Hepomidion]]*  J. Thomson, 1878
******** Slekten *[[Herophila]]* Mulsant, 1863
******** Slekten *[[Macrospina]]* Mateu, 1957
******** Slekten *[[Megalobrimus]]* Aurivillius, 1916
******** Slekten *[[Mesechthistatus]]* Breuning, 1950
******** Slekten *[[Mimechthistatus]]* Breuning, 1956
******** Slekten *[[Mimophrissoma]]* Sudre & Téocchi, 2001
******** Slekten *[[Morimopsidius]]* Breuning, 1948
******** Slekten *[[Morimospasma]]* Ganglbauer, 1890
******** Slekten *[[Morimus]]* Brullé, 1832
******** Slekten *[[Neophrissoma]]* Breuning, 1938
******** Slekten *[[Neotrachystola]]* Breuning, 1942
******** Slekten *[[Oriaethus]]*  Pascoe, 1864
******** Slekten *[[Parabrimidius]]* Breuning, 1938
******** Slekten *[[Parabrimus]]* Breuning, 1936
******** Slekten *[[Parahepomidion]]* Breuning, 1936
******** Slekten *[[Paravelleda]]* Breuning, 1936
******** Slekten *[[Parechthistatus]]* Breuning, 1942
******** Slekten *[[Phrissoma]]* Laporte de Castelnau, 1840
******** Slekten *[[Phrissomidius]]* Breuning, 1939
******** Slekten *[[Phrissomorimus]]* Breuning & Itzinger, 1943
******** Slekten *[[Pseudobrimus]]* Breuning, 1936
******** Slekten *[[Pseudoechthistatus]]* Pic, 1917
******** Slekten *[[Pseudostixis]]* Breuning, 1936
******** Slekten *[[Pseudovelleda]]* Breuning, 1936
******** Slekten *[[Setovelleda]]* Breuning, 1961
******** Slekten *[[Spinospasma]]* Breuning, 1970
******** Slekten *[[Spinovelleda]]* Breuning, 1942
******** Slekten *[[Stixis]]* Gahan, 1890
******** Slekten *[[Strandiata]]* Breuning, 1936
******** Slekten *[[Trichostixis]]* Breuning, 1936
******** Slekten *[[Velleda]]*  J. Thomson, 1858
******** Slekten *[[Velledopsis]]* Breuning, 1936

## Referanser


## Kilder

* Liste over slektene
* Katalog med utbredelsesdata 

## Eksterne lenker
*
Marius Ormestad

**Ingvald Marius Ormestad** (født 13. desember 1874 i Våle i Vestfold, død 28. mai 1964 i Oslo) var en norsk fagforeningsmann og en sentral leder av Norsk Jern- og Metallarbeiderforbund. I 33 år var han også direktør for Oslo Trygdekasse. 

Etter oppveksten i Våle i Vestfold gikk han i lære som instrumentmaker ved Elektrisk Bureau i Kristiania, der han var aktiv i instrumentmakernes fagforeninger. Han jobbet der til 1898, da han ble valgt til formann i Jern- og Metallarbeiderforbundet. I de årene han sto i spissen for organisasjonen vokste Jern & Met til å bli en av de mest betydningsfulle fagforbund i Landsorganisasjonen. Den landsomfattende tariffavtalen de fikk gjennom i 1907 ble en mønsteravtale for framtiden.

Fra 1909 til 1911 var han sekretær i AFL (LO), og bidro blant annet til at det ble innført systematisk statistikk og oversikt over lønns- og levekostnader. 

Politisk tilhørte han Arbeiderpartiet, der han var nestformann fra 1903 til 1906. Fra 1902 til 1907 representerte han AP i Kristiania bystyre, og fra 1905 satt han i formannskapet. 

I fagbevegelsen arbeidet han blant annet for opprettelser av hjelpekasser, og i 1911 ble han første direktør i Kristiania Kretssykekasse, den senere Oslo Trygdekasse. Direktørstillingen her besatt han fram til 1944, og sørget for at trygdekassen etter hvert omfattet en stadig større del av befolkningen.

Ormestad var styremedlem i Rikstrygdeverket fra 1935 til 1942, formann i Trygdekassenes Landsforening fra 1922 til 1945 og  redigerte *Sykeforsikringsbladet* (senere kalt *Sosial Trygd*) fra 1912 til 1945.

## Ordener
* Ridder av 1. klasse av St. Olavs Orden (1938)
* Ridder av Dannebrogordenen
* Ridder av den svenske Vasaordenen
* Kongens fortjenstmedalje i gull.

## Bibliografi
* *Skandinaviske arbeiderkongresser. Beslutninger og resolutioner vedtagne ved de skandinaviske arbeiderkongresser i Gøteborg 1886, i Kjøbenhavn 1888, i Kristiania 1890, i Malmø 1892, i Stockholm 1897 og i Kjøbenhavn 1901*, red. (1906)
* *Norsk jern- og metalarbeiderforbund. Beretning om forbundets virksomhet i 1905–1908* (1909)
* *Sygeforsikring* (1909)
* *Lov om syketrygd av 6. juni 1930 med anmerkninger og henvisninger* (1930)
* *Syketrygden i 25 år. Forberedelse og virksomhet 1885–1911–1921–1936* (1936)
* *Matrikkel for trygdekasser 1939*, red. (1939)
* *De sosiale trygder. Historikk og grunnprinsipper* (1948)
* *Berg-Ormestad-slekten som nedstammer fra gårdbruker Christen Olsen Berg, f. 1699 – d. 1771, Våle i Vestfold*, stensil (1950)

## Referanser


## Eksterne lenker
* Om Marius Ormestad i Norsk biografisk leksikon
*
Moskus (artist)

**Moskus** er en norsk jazzpianotrio bestående av Anja Lauvdal, piano, Fredrik Luhr Dietrichson, kontrabass og Hans Hulbækmo, trommer. Trioen ble dannet mens medlemmene var studenter ved Jazzlinja på NTNU i Trondheim. 

I 2011 vant de Grappas debutanpris, noe som førte til utgivelsen av debuten *Salmesykkel* på Grappas underlabel Hubro i 2012. Gruppen ble nominert til Spellemannprisen samme år i kategoriene jazz og årets nykommer. I 2014 kom de ut med sitt andre album, *Mestertyven,* i 2016 albumet *Ulv, Ulv* som ble nominert til Spellemannprisen 2016 i klassen jazz og i 2018 *Mirakler* som også ble nominert til Spellemannprisen 2018 i klassen jazz. 

I 2018 gjorde Moskus en gjentolkning av Svein Finnerud Trio sin klassiker *Plastic Sun*, gitt ut i 1970. I likhet med originalplaten, ble også Moskus sin tolkning framfør på Henie Onstad Kunstsenter. 

Som aller siste konsert i serien *Jazz på Munch*, framførte Moskus i 2019 Egil Kapstad Choir and Orchestras verk *Syner* sammen med Rohey Taalah (vokal) og østnorsk jazzsenter sitt ensemble Ung Vokal. Verket ble framført i samme sal som det ble framført for over 50 år siden som en del av flyttingen av Munchmuseet fra Tøyen til Lambda. Trioen ga ut albumet *Papirfuglen* i 2022, og ble for albumet nominert til Spellemannprisen 2022 i klassen jazz.

## Diskografi
* *Salmesykkel* (Hubro, 2012)
* *Mestertyven* (Hubro, 2014)
* *Ulv, Ulv* (Hubro, 2016) m/ Nils Økland
* *Mirakler* (Hubro, 2018)
**Live på Victoria* (Earthly Habit, 2020)
* *Papirfuglen* (Hubro, 2022)

## Referanser


## Eksterne lenker
*
David Hoggan

**David Leslie Hoggan** (1923–1988) var en amerikansk historiker. Han er kjent som forfatter av  *The Forced War: When Peaceful Revision Failed*, og for å være en benekter av holocaust.

Hoggan var utdannet ved Harvard University og mottok sin PhD i 1948. Hoggan underviste ved University of California i Berkeley og ved Massachusetts Institute of Technology. Han samarbeidet med den kjente historikeren Harry Elmer Barnes.

## Arbeider
*Review of *Oesterreich Zwischen Russland und Serbien: Zur Suedslawischen Frage und der Entstehung des Ersten Weltkrieges* by Hans Uebersberger page page 87 from *The Journal of Modern History*, Volume  32, Issue # 1, March  1960.
**Der erzwungene Krieg*, Tübingen: Grabert Verlag, 1961, translated into English as *The Forced War : When Peaceful Revision Failed*, Costa Mesa, California : Institute for Historical Review, 1989, ISBN 0-939484-28-5.
**Frankreichs Widerstand gegen den Zweiten Weltkrieg* Tübingen: Verlag der Deutschen Hochschullehrer-Zeitung, 1963.
**The Myth of the Six Million* Los Angeles, California : The Noontide Press, 1969, ISBN 0-906879-89-2.
**Der unnötige Krieg*, Tübingen: Grabert Verlag 1976.
**Das blinde Jahrhundert- Amerika—das messianische Unheil*, Tübingen: Grabert Verlag, 1979.
**Das blinde Jahrhundert- Europa—Die verlorene Weltmitte*, Tübingen: Grabert Verlag, 1984.
**The Myth of New History Techniques and Tactics of Mythologists*, Costa Mesa, California : Institute for Historical Review, 1985, ISBN 0-317-38511-9.
**Meine Anmerkungen zu Deutschland: Der Anglo-amerikanische Kreuzzugsgedanke im 20. Jahrhundert*, Tübingen: Grabert Verlag, 1990.

## Referanser
Michael Shermer

**Michael Brant Shermer** (født 8. september 1954) er en amerikansk forfatter som skriver om vitenskapelige tema, vitenskapshistoriker og grunnlegger av  The Skeptics Society samt redaktør av ''Skeptic''. Shermer er kjent som debattglad deltager i det amerikanske ordskifte. Tidligere var Shermer selv en fundamentalistisk kristen, men er i dag ateist.

## Referanser

## Eksterne lenker
* 
* 
*
Idre sameby

**Idre sameby** er en sørsamisk sameby i Älvdalen kommune i Dalarnas län, Sverige. Idre er sørligste samebyen i Sverige. Den har fire driftsenheter og 13 reineiere, og inntil 2700 dyr. I tillegg til reineierne er det 23 andre medlemmer av samebyen.

Distriktet har vinterbeite i den sørlige delen, rundt Idre, og sommerbeite i den nordlige delen, rundt og øst for Grövelsjön. I nord og øst grenser samebyen til Ruvhten sijte og i vest grenser samebyen til Svahken sijte på norsk side av grensen. 

Idre sameby var part i «sedvanerättsprocessen» i 1996, som avgjorde at samene ikke hadde beiterett på privat grunn. Reindriften i Idre var en periode også truet av utbyggingsplaner for alpinanlegg i Idre.

## Referanser

## Eksterne lenker
*
Arthur R. Butz

**Arthur R. Butz** (født 1933) er professor emeritus ved Northwestern University og er kjent som forfatter av boken *[[The Hoax of the Twentieth Century]]*. 

Butz studerte ved Massachusetts Institute of Technology og tok sin Ph.D. fra University of Minnesota 1965. Han har utgitt en rekke tekniske arbeider. Det oppsto et sterkt kontrovers rundt Butz når han i 1976 utga «The Hoax of the Twentieth Century: The Case Against the Presumed Extermination of European Jewry», et arbeid som er blitt en klassiker innenfor arbeider som benekter at Holocaust inntraff slik som beskrevet i standard leksika og skolearbeider.

Butz fikk på tross av det sterke kontroverset beholde sin stilling ved Northwestern University.
Georgi Ivanov

**Georgi Ivanov** (bulgarsk: Георги Иванов) er navnet til flere personer:

* Georgi Ivanov (kosmonaut), bulgarsk kosmonaut 
* Georgi Ivanov (fotballspiller født 1976), bulgarsk fotballspiller
* Georgi Ivanov (fotballspiller født 1980), bulgarsk fotballspiller
* Georgi Ivanov (fotballspiller født 1947), bulgarsk fotballspiller
* Georgi Ivanov (kulestøter), bulgarsk kulestøter
* Georgi Ivanov (bryter), bulgarsk bryter
Hans Loch

**Hans Loch** (1898–1960) var leder av LDPD og den første finansminister i DDR.

## Liv

Loch utdannet seg som jurist i Köln og arbeidet som juridisk rådgiver der og i Koblenz. Han ble leder av det liberale partiet i Gotha i 1945 og ble ordfører samme sted i 1946. Etter arrestasjonen av minister Karl Hamann ble han 1952 leder av LDPD. Loch forfektet likevel tidlig det syn at liberalismen hadde overlevd seg selv. Han prøvde å løse den oppgaven som SED hadde gitt de borgerlige partiene, nemlig å vinne den tradisjonelt antikommunistiske del av befolkningen for den nye samfunnsordningen.

Hans Loch var fra grunnleggelsen av DDR i 1949 til 1955 DDRs første finansminister.
## Bildegalleri

Fil:Stamp Hans Loch.jpg|Hans Loch på frimerke
Fil:Tombstone Hans Loch.jpg|Hans Lochs gravsted på Dorotheenstädtischen Friedhof i Berlin.

## Utmerkelser
* 1954 Vaterländischer Verdienstorden
* 1954 Ehrennadel der Gesellschaft für Deutsch-Sowjetische Freundschaft 
* 1956 Ernst-Moritz-Arndt-Medaille
* 1960 Banner der Arbeit

## Referanser
Mikhalina Lysova

**Mikhalina Anatoljevna Lysova** (russisk: Михалина Анатольевна Лысова; født 29. mars 1992) er en russisk handikappidrettsutøver som konkurrerer i skiskyting og langrenn. Hun konkurrerer i klassen B3 for synshemmede utøvere. 

Hun begynte med langrenn i 2002, og har vunnet flere VM- og PL-gull for Russland. 

## Idrettskarriere
Lysova deltok i sitt første VM ved VM i skiskyting og langrenn for funksjonshemmede 2009, der hun fikk sølv på langrennssprinten, og bronse på 15 km langrenn, klassisk, i klassen B1-3. På 5 km fristil kom hun på 4.-plass. Hun deltok også i skiskyting, der hun kom på 8.-plass på jaktstarten. Året etter deltok hun ved 2010 i Vancouver. Der var hun med på det canadiske laget som vant 3 x 2,5 km langrenn, og hun fikk i tillegg to individuelle sølvmedaljer og tre bronsemedaljer. 

Ved neste VM, i VM i skiskyting og langrenn for funksjonshemmede 2011, vant både sprinten og stafetten i langrenn, og 3 km og 12,5 km i skiskyting. I tillegg kom hun på 2.-plass på 5 km og 15 km langrenn, og 7,5 km skiskyting. Hun fikk til sammen seks gullmedaljer ved VM i 2013; hun fikk tre gullmedaljer i langrenn og tre i skiskyting, samt en bronsemedalje på 15 km langrenn. 

Hun representerte Russland igjen ved de paralympiske vinterlekene 2014 i Sotsji, der hun vant 6 og 10 km i skiskyting, og sprinten i langrenn. Hun fikk i tillegg 2.-plass på 5 km og 15 km langrenn og 12,5 km skiskyting. Ved avslutningsseremonien var hun Russlands flaggbærer. 

## Utmerkelser
* Honoured Master of Sport (Russland)
* Order of Friendship (Russland)

## Eksterne lenker
* Profil hos IPC  (biografi og resultater)
* Profil hos Sotsji 2014
Victoria (2013)

***Victoria*** er en norsk dramafilm fra 2013 basert på Knut Hamsuns roman *[[Victoria (roman)|Victoria]]* (1898). Filmen er regissert av Torun Lian og har Jakob Oftebro, Iben Akerlie og Bill Skarsgård i hovedrollene.

Filmen vant Amandaprisen 2013 i klassen beste mannlige birolle ved Fridtjov Såheim og var en av fem finalister til Folkets Amanda. Under Kanonprisen 2013 vant den klasen beste produksjonsdesign ved  og  og var nominert i klassen beste filmmusikk ved Jan Bang, Erik Honoré, Gaute Storaas og Arve Henriksen.

## Handling
Victoria er en rikmannsdatter, som skal tvangsgiftes bort med en mann hun ikke vil ha. Hun er mer interessert i møllerens sønn Johannes. Det oppstår et trekantdrama.

På grunn av klasseskiller, vil det bli vanskelig for Victoria å få Johannes. Hun kommer fra en velstående familie, mens Johannes er fra en fattig familie. Siden Victorias far holder på å gå konkurs, er den eneste måten å redde økonomien hans å gifte bort datteren sin.

## Skuespillere
* Iben Akerlie som Victoria
* Jakob Oftebro som Johannes
* Bill Skarsgård som Otto.
* Fridtjov Såheim som Victorias far.

## Referanser


## Eksterne lenker
* 
*
Rustadsaga (vei i Oslo)

**Rustadsaga** er en vei på Rustad i Bydel Østensjø i Oslo.

Veien går fra General Ruges vei og østover inn i Østmarka til Rustadsaga sportsstue. Den fikk navnet sitt i 1928.

I nr. 1-13 ligger Rustadåsen borettslag, et borettslag oppført av OBOS i 1964.

## Referanser




## Eksterne lenker
*
Salamisbukta

**Salamisbukta** (gresk: Όρμος Σαλαμίνος) er ei bukt i Egeerhavet på vestkysten av den greske øya Salamis. Den grenser til Saroniabukta i vest, og er om lag 9 km lang fra øst til vest og 4 km bred fra nord til sør. Kapp Petriti utgjør den sørvestlige grensen til bukta. Hovedbyen på øya Salamis, Salamina, ligger i den nordøstlige enden av bukta, mens landsbyen Eántio ligger på sørkysten. Bratte fjell omgir hele bukta bortsett fra den åpne sjøen i vest. 

## Eksterne lenker
* Om Salamisbukta på Greek Travel Pages − gtp.gr
Maltakanalen

**Maltakanalen** er sundet som skiller øygruppen Malta fra sørspissen av den italienske øya Sicilia. Sundet er nokså grunt, aldri mer enn 200 meter dypt, og drøyt 70 kilometer bredt.

Maltas viktigste sjøverts forbindelser har alltid gått over Maltakanalen. De eldste bevarte sjøkartene og farvannsbeskrivelsene over Maltakanalen er portolaner fra høymiddelalderen.

## Referanser


## Eksterne lenker
*
Jan Olof Olsson

**Jan Olof Lennart Olsson**, ofte benevnt med signaturen **Jolo** (1920–1974) var en svensk journalist og forfatter. 

## Biografi
Olsson var gift med forfatteren Margareta Sjögren-Olsson. De skrev flere bøker sammen, fremst reiseskildringer fra USA, England og Irland. Paret fikk døtrene Elizabeth og Vibeke, den sistnevnte ble også forfatter. 

Jan Olof Olsson er mest kjent for romanen *De tre från Haparanda* og tv-serien *Någonstans i Sverige*, som også ble bok. Han var meget produktiv og ved siden av sitt arbeide som journalist på avisen *[[Dagens Nyheter]]* (fra 1945), der han skrev under signaturene Jolo og Ruter Tweed, medvirket han flittig i Sveriges Radio og gav ut over førti bøker. 

Jolo hadde lest historie ved Stockholms högskola. Han hadde ett spesielt interesse for første verdenskrig, noe som resulterte i bøkene *1914*, *Den okände soldaten* og den posthumt utgitte *Rivna fanor*. Han skrev de seks første bind i bokserien *20:e århundradet*, den fotografiske årboken *Kamera* 1955–74, en rad reisebøker samt holdt en rekke kåserier, ikke minst fra oppveksten i Birkastan i Stockholm. Han er begravd på Lidingö kyrkogård.

Jolosällskapet som ble opprettet for hans minne i 1997 deler årlig ut Joloprisen.

## Bibliografi
* 1950 – *Kungens Köpenhamn*
* 1951 – *Engelska mil*
* 1952 – *Onkel Sams stuga*
* 1953 – *God morgon, Vilda Västern*
* 1954 – *Drottningens England*
* 1955 – *Fritt Nyhavn*
* 1956 – *Årsklass 39* 
* 1957 – *Irland, den omöjliga ön* 
* 1958 – *Chicago* 
* 1960 – *Leningrad, S:t Petersburg* 
* 1961 – *Och deras fall blev stort!* 
* 1962 – *Amerikafeber* 
* 1963 – *Mittåt* 
* 1964 – *1914* 
* 1965 – *Den okände soldaten 1914-1918*
* 1966 – *Ner till Bosporen * 
* 1966 – *Drottningens England* 
* 1967 – *De tre från Haparanda* (også TV-serie)
* 1968 – *Plogen och stjärnorna* 
* 1968 – *I Dublins vackra stad*  
* 1969 – *Slipsen i Krakow*  
* 1970 – *Generaler och likställda*  
* 1970 – *Mord och sol och vår*  
* 1971 – *Lågtryck över Irland*  
* 1973 – *De tre mot Petrograd* 
* 1974 – *Någonstans i Sverige* (også TV-serie)
* 1974 – *Stockholmsluft*
* 1975 – *Rivna fanor*
* 1975 – *Människor och händelser kring 1919*
* 1976 – *Jolo i Sverige*

## Referanser


## Eksterne lenker

* Jolosällskapet (svensk)
*
Bogerudslyngen (Oslo)

**Bogerudslyngen** (1–41, 2–42) er en vei på Bogerud i Bydel Østensjø i Oslo.

Veien er en sidevei til Bogerudveien, og både begynner og slutter i denne. Bogerudslyngen fikk navnet sitt i 1971, og består av småhus og rekkehus.

## Referanser




## Eksterne lenker
*
Bogerudveien (Oslo)

**Bogerudveien** (5–51, 2–102) er en vei på Bogerud i Bydel Østensjø i Oslo.

Veien var tidligere en del av Langerudveien, og fikk navnet sitt i 1962.

I nr. 15 ligger Barne- og ungdomspoliklinikk for psykisk helse (BUP) Oslo Syd.

## Referanser




## Eksterne lenker
*
Ben Carson

**Benjamin Solomon «Ben» Carson sr.** (født 18. september 1951 i Detroit i Michigan i USA) er en amerikansk politiker og pensjonert nevrokirurg. Han er kjent for å være den første kirurgen som har lykkes i å separere siamesiske tvillinger, sammenvokste ved hodet. I 2008 ble han tildelt Presidential Medal of Freedom av president George W. Bush. Etter å ha levert en tale på *National Prayer Breakfast* i 2013, ble han en populær figur i Det republikanske parti for sitt syn i sosiale spørsmål og på den føderale regjeringen.

Han tiltrådte som USAs bolig- og byutviklingsminister 2. mars 2017 i Donald Trumps første regjering.

Carson har tilkjennegitt et kristent livssyn, noe som også kom til uttrykk da han stilte som kandidat til presidentvalget.

## Liv og virke
### Oppvekst
Carson ble født i Detroit i Michigan, som sønn av Sonya (født Copeland), en syvendedagsadventist, og Robert Solomon Carson, en baptistpastor. Hans foreldre var begge fra landsbygden i Georgia. Da han var åtte år, ble foreldrene hans skilt, og han og hans da ti år gamle storebror, Curtis, ble oppdratt av moren. Han gikk på *Southwestern High School* i sydvest Detroit, og ble uteksaminert fra Yale University, hvor han tok hovedfag i psykologi. Han fikk sin *MD* fra *University of Michigan Medical School*.

### Presidentkandidat i 2016
I januar 2015 skrev *The Weekly Standard* at *Draft Carson Committee* hadde samlet inn $13 millioner frem til slutten av 2014. Kort tid etter kom det frem at Carson hadde gjort det svært godt i en meningsmåling gjort for CNN av *ORC* blant aktuelle presidentkandidater i desember 2014. Carson kom i denne meningsmålingen på andreplass i to ulike versjoner. Han kom på andreplass med 10%, bak Mitt Romney med 20%, men i samme meningsmåling hvor Romney var fjernet som kandidat på listen fikk Carson 11%, kun slått av Jeb Bush med 14%.

4. mai 2015 bekreftet Carson kandidaturet sitt i et intervju med en lokal TV-stasjon i Cincinnati, Ohio. Han annonserte at han stilte som presidentkandidat for det republikanske partiet på et velgermøte i sin hjemby Detroit.

Han trakk seg fra nominasjonsvalget 2. mars 2016 og gikk uken etter ut med støtte til Donald Trumps kandidatur.

## Referanser

## Eksterne lenker
* 
* 
*
Georgi Ivanov (kosmonaut)

**Georgi Ivanov** (bulgarsk: Георги Иванов, født 2. juli 1940 i Lovetsj) er en bulgarsk tidligere kosmonaut, general og parlamentsmedlem. 

Ivanov deltok i det sovjetiske Sojuz-programmet, og var den første kosmonauten fra Bulgaria.  Den 10. april 1979 ble Ivanov og den sovjetiske kosmonauten Nikolay Rukavishnikov skutt opp på Sojuz 33-ferden. Oppdraget som varte i 1 dag, 23 timer og 1 minutt før de landet igjen, var hans eneste romferd.

## Referanser


## Eksterne lenker
*
Gozokanalen

**Gozokanalen** er et sund eller del av Middelhavet som skiller den maltesiske øya Gozo fra nordspissen av øya Malta. Den er omkring 7 km lang og mellom 4,5 og 6,7 km bred. Den korte kanalen er smalest i nordøst. Midt i kanalen er det to øyer, Comino og Cominotto, men kun førstnevnte er bebodd. Kanalen fungerer som en sjøvei for en ferje som drives året rundt mellom de to øyene og Mġarr havn og Ċirkewwa. 

## Referanser
Surzjyk

**Surzjyk** (ukrainsk: суржик, betyr opprinnelig mel eller brød av hvete og rug), kalles den blandingsform av ukrainsk og russisk som tales av en stor del av dagens ukrainske befolkning. 

Vanligvis benyttes russiske ord med ukrainsk grammatikk og uttale. 

Blandingsformen har vokst frem ved langvarig påvirkning fra russisk språk og kultur, og diskrimineringen (tildels undertrykkelsen) av det ukrainske språket under russisk og sovjetisk styre.
 
Ukraina har også hatt en stor innflytting av russisktalende, særlig under sovjettiden. Da var russisk det offisielle språket og ble brukt av offentlige myndigheter og på høyere utdanningsinstitusjoner.

Ukrainsk har tidvis vært forbudt i skoler og i trykt form.    

## Noen eksempler



## Referanser
Mirabellabukta

**Mirabellabukta**, også kjent som **Mirabellobukta** (gresk: Κόλπος Μιραμπέλλου, *Kólpos Mirambéllou*), er ei bukt beliggende nord for prefekturet Lasithi på Kreta, som er den største greske øya og den femte største øya i Middelhavet. Turistbyen Agios Nikolaos ligger i bukta. 

Den antikke bygdeborgen ved Lato tilbyr panoramisk utsikt over bukta. Bygdeborgen ble bygget for å holde utkikk etter invaderende styrker.

## Referanser
Rosesbukta

**Rosesbukta** (katalansk: *Golf de Roses*, spansk: *Golfo de Rosas*) er den nordøstligste bukta på den katalanske kysten av Spania. 

Bukta er 16 km bred og er dannet av dalen El Fluvià og dens tilhørende elv. Her ligger også elvemunningene til Manol og La Muga. Disse elvene drenerer sørsiden av den østlige enden av Pyreneene og Alberes. Området blir ofte rammet av den kraftige vinden tramontane. Ved bukta ligger feriestedene Roses, Castelló d'Empúries/Empúriabrava, Sant Pere Pescador, Empúries og L'Escala. Naturparken *Cap de Creu* ligger i nord med utsikt over bukta. Ved bukta ligger også den kjente spanske restauranten El Bulli.

Bukta var opprinnelig bosatt av grekere som grunnla en handelsstasjon ved Empúries som senere ble en romersk by. Byen ble forlatt etter vikingenes og muslimenes plyndringer langs kysten. Området ble i middelalderen en del av grevskapet Empúries. Gjennom mesteparten av middelalderen var området et myrområde med malaria. Drenering omgjorde myrområdet til et jordbruksområde. I 1960-årene førte den økende turismen til videre utvikling av området med kanaler og villaer bygget på kunstige øyer mellom kanalene. En del av myrområdet finnes fremdeles og er et viktig stoppested for trekkfugler. Dette området er i dag kjent som naturparken *Aiguamolls de l'Empordà*.
Allround-NM på skøyter 1974 for herrer

**Allround-NM på skøyter 1974 for herrer** ble avholdt 2. og 3. mars 1974 på Bossekop stadion i Alta.Teknisk arrangør var Bossekop Ungdomslag.
 
Norgesmester ble Sten Stensen, Drammens SK.

## Sammenlagt

## Kilder
* 
* 

## Eksterne lenker
* 
* Allround-NM på skøyter 1974 for herrer på YouTube : (del 1 : 36min 37sek), (del 2 : 36min 34sek), (del 3 : 11min 32sek), (del 4 : 36min 35sek) og (del 5 : 24min 34sek) og alle klippene er inkludert med kommentarer fra NRKs duo Knut Bjørnsen og Per Jorsett.
Even Aleksander Hagen

**Even Aleksander Hagen** (født 1988) er en norsk politiker (Ap). Hagen kommer fra Otta i Sel kommune i Innlandet, og er bosatt på Løren i Oslo. Han har studert statsvitenskap, nordisk språk og litteratur og praktisk-pedagogisk utdanning (PPU) ved Universitetet i Oslo. Hagen var i Støre-regjeringen oppnevnt statssekretær hos statsråd Lubna Jaffery i Kultur- og likestillingsdepartementet. Han har tidligere også vært fylkesordfører i Oppland og Innlandet.

Hagen har vært medlem i AUF siden 2005, og er en av de overlevende etter massedrapene på Utøya 22. juli 2011.

## Oppland
Hagen ble første gang valgt inn på fylkestinget i Oppland ved fylkestingsvalget 2007, gjenvalgt i 2011 og 2015. Han ble da valgt til fylkesordfører 27 år gammel, og var da Norges yngste fylkesordfører gjennom tidene. 

Ved stortingsvalget 2009 var han Arbeiderpartiets 11. kandidat i Oppland, ved stortingsvalget 2013 var han 5. kandidat, og ved stortingsvalget 2017 var han 13. kandidat.

## Innlandet
Nye Innlandet fylkeskommune ble en realitet fra 1. januar 2020. Som en del av regionreformen ble Oppland og Hedmark slått sammen til ett fylke, og det gamle Opplandene ble gjenforent. Som en del av prosessen ble Hagen i januar 2018 valgt til leder av fellesnemnda for de to fylkeskommunene. Han ble senere også nominert som historiens første fylkesordførerkandidat for Innlandet Arbeiderparti. Etter valget dannet Arbeiderpartiet og Senterpartiet flertall sammen, og Hagen ble valgt som den første fylkesordføreren i Innlandet.

## Politiske roller
* 2023–2025 statssekretær i Kultur- og likestillingsdepartementet
* 2019–2023 fylkesordfører i Innlandet
* 2018–2019 leder av fellesnemnda for Oppland og Hedmark
* 2015–2019 fylkesordfører i Oppland
* 2013–2015 komitéleder for kultur, miljø og næring i Oppland
* 2013–2015 gruppeleder Oppland Arbeiderparti
* 2013–2023 medlem av fylkesutvalget i Oppland/Innlandet
* 2007–2023 medlem av fylkestinget i Oppland/Innlandet
* 2007–2009 styremedlem i Oppland Arbeiderparti
* 2007–2009 landsstyremedlem i AUF
* 2007–2009 leder i AUF i Oppland

## Andre stillinger/verv
* 2025–d.d. seniorrådgiver i FO
* 2025–d.d. styreleder i Musikk i Innlandet
* 2019–2023 leder av Østlandssamarbeidet
* 2016–2023 leder av politisk referansegruppe i Sykehuset Innlandet
* 2015–2020 styreleder i KUF-fondet Oppland
* 2015–2016 styreleder i Oppland Fylkeskraft
* 2015–2016 styreleder i Innovasjon Norge Oppland
* 2014–2015 styret i LNU
* 2013–2015 politisk rådgiver i AUF
* 2012–2014 styret i Nei til EU
* 2011 valgkamprådgiver i Oppland Arbeiderparti
* 2010–2011 nestleder i Velferdstinget i Oslo

## Referanser


## Eksterne lenker
*
Allround-NM på skøyter 1999

**Allround-NM på skøyter 1999** ble avholdt 20. og 21. februar 1999 på Bossekop stadion i Alta.Teknisk arrangør var Bossekop Ungdomslag.
 
Norgesmestere ble Anne Therese Tveter, IF Fram og Ørjan Tvenge, Brandbu IF.

## Sammenlagt damer

## Sammenlagt herrer

## Kilder
* 
* 

## Eksterne lenker
* 
*
Archibald Archer

**Archibald Archer** (1820–1902) var politiker i delstaten Queensland i Australia. Han var medlem av Queenslands lovgivende forsamling og finansminister (*colonial treasurer*) i Queensland. Archibald Archer var én av Brødrene Archer, en tidlig nybyggerfamilie i Queensland.

## Liv
Han var sønn av William Archer. Fem år gammel reiste Archibald Archer  med faren til Norge, hvor han også fikk sin utdannelse. Senere tilbrakte han fem år i ingeniørbransjen i Skottland. Archer emigrerte til Australia, hvor han ankom i 1842, men oppholdt seg der kun i fem måneder. Han tilbrakte deretter 13 år i det sørlige Stillehavet og på Sandwichøyene. I sistnevnte var Archer engasjert i kaffe- og sukkerplantasjer.

Han vendte tilbake til Queensland i 1860 og bosatte seg på gården Gracemere.

I 1896 forlot Archer Australia og døde i familiens norske hjem, Tollerodden, 6. februar 1902, i en alder av 81 år.

## Som politiker
Archer var medlem Queenslands lovgivende forsamling for valgdistriktet Rockhampton 27. juli 1867-19. november 1869, hvor han assiserte i å få vedtatt Land Act av 1868.

28. november 1878 ble Archer igjen valgt inn i Queenslands lovgivende forsamling, men denne gang som medlem for valgdistriktet Blackall. Han satt der til 23. januar 1886. I denne perioden var han finansminister (colonial treasurer) og utdannelsesminister (secretary for Public Instruction) i den første regjeringen til Thomas McIlwraith 5. januar 1882-13. november 1883. 

5. mai 1888 ble Archer atter en gang valgt inn i Queenslands lovgivende forsamling og atter en gang for valgdistriktet Rockhampton. Han satt til 4. april 1896. Archer var en sterk talsmann for inndeling av Queensland i mindre enheter. I 1892 besøkte Archer Storbritannia sammen med politikeren John Ferguson som en deputasjon på vegne av Central Queensland Territorial Separation League.

## Referanser
Robert Serry

**Robert H. Serry** (født 1950 i Kolkata) er en nederlandsk diplomat og FN-tjenestemann.

## Tjeneste
Serry er statsviter fra Universitetet i Amsterdam.

Han har tjenestegjort i Nederlands utenrikstjeneste og vært stasjonert i Thailand, Russland, Ukraina og ved Nederlands FN-representasjon i New York. Serry var Nederlands første ambassadør i Ukraina. I 2005 ble han ambassadør i Irland. Han har også vært assisterende visegeneralsekretær for krisehåndtering og operasjoner i NATO.

Serry ble i 2007 utnevnt til FNs spesialkoordinator for fredsprosessen i Midtøsten, FNs generalsekretærs personlige representant til Palestinas frigjøringsorganisasjon og Den palestinske selvstyremyndigheten, samt utsending til  Midtøsten-kvartetten. 

I mars 2014 var han som seniorrådgiver FN-utsending i Ukraina i forbindelse med Krimkrisen. Serry ble truet av væpnede menn og tvunget til å avbryte oppdraget.

## Referanser
Aleksandr Pronkov

**Aleksandr Pronkov** (født 27. mai 1997) er en russisk funksjonshemmet skiskyter og langrennsløper. Han konkurrerer i klassen for stående, og ble paralympisk mester på 10 km langrenn i 2014. 

## Karriere
Pronkov deltok i langrenn og skiskyting ved Paralympiske vinterleker 2014 i Sotsji. I langrenn vant han gull på 10 km fri teknikk. På langrennssprinten kom han på 4.-plass. I skiskyting kom han på 4.-plass på 12,5 km, 6.-plass på 15 km og 10.-plass på 7,5 km. 

## Eksterne lenker
* Profil hos Paralympics 2014